
PIL 9. panta kārtībā rīkots iepirkums
[bookmark: _Hlk207270551]“Remonta, uzturēšanas un apsaimniekošanas preču piegāde”
(Iepirkuma identifikācijas Nr. ĀNP 2026/93)

ĀDAŽU NOVADA PAŠVALDĪBAS IEPIRKUMU KOMISIJAS
SĒDES PROTOKOLS
Ādažos, Ādažu novadā

2026. gada 26. jūnijā	Nr. 5-6-2026/93-3

Komisijas izveides pamats: Ādažu novada pašvaldības domes 2025. gada 24. jūlija lēmums Nr. 306 “Par Ādažu novada pašvaldības Iepirkumu komisijas sastāva apstiprināšanu”, 2025. gada 27. novembra sēdes lēmums (protokols Nr.28, § Nr. 40) “Par  izmaiņām Iepirkumu komisijas sastāvā” un 2026. gada 1. aprīļa sēdes lēmums Nr. 133 “Par izmaiņām pašvaldības Iepirkuma komisijas sastāvā”.
Sēdi vada: komisijas priekšsēdētājs: Gatis Miglāns.
[bookmark: _Hlk203044531]Sēdē piedalās: komisijas locekļi: Everita Kāpa, Evija Šefere, Alīna Liepiņa-Jākobsone, Karina Sprūde, Jānis Leja.
Sēdi protokolē: Alīna Liepiņa-Jākobsone.
Sēdi atklāj plkst. 9.45.
DARBA KĀRTĪBĀ:
1. Piedāvājuma vērtēšana iepirkumā “Remonta, uzturēšanas un apsaimniekošanas preču piegāde” (ID Nr. ĀNP 2026/93).
SANĀKSMES GAITA:
1. A. Liepiņa-Jākobsone atgādina, ka noteiktajā piedāvājumu iesniegšanas termiņā tika saņemts 1 (viens) piedāvājums:
	Pretendents
	Piedāvātā cena euro bez PVN

	SIA “DEPO DIY”
	409.75



2. Komisija uzsāk iesniegtā piedāvājuma izvērtēšanu.
3. Komisija vērtē SIA “DEPO DIY” iesniegtā piedāvājuma kvalifikācijas dokumentu atbilstību iepirkuma nolikuma prasībām un secina, ka piedāvājums ir atbilstošs.
4. Komisija vērtē SIA “DEPO DIY” iesniegto tehnisko un finanšu piedāvājumu un secina, ka tas atbilst iepirkuma nolikuma prasībām, kā arī – piedāvātā cena atbilst tirgus cenām.
5. Komisija apspriež, ka 09.06.2026. stājās spēkā grozījumi Publisko iepirkumu likumā (turpmāk tekstā – PIL), kas paredz, ka iepirkumos un iepirkuma procedūrās, kas uzsāktas pirms 09.06.2026., Pasūtītājs ir tiesīgs šā likuma 42. panta otrās daļas 1., 2. un 3. punktā minētos izslēgšanas iemeslus neattiecināt uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42. panta otrās daļas 1., 2. un 11. punktā minētos izslēgšanas iemeslus neattiecināt uz pretendenta patieso labuma guvēju. Komisija apspriež, ka, ņemot vērā iepriekš minēto, attiecīgajā iepirkumā piemēros PIL Pārejas noteikumu 28. punkta 2. apakšpunktā noteikto, attiecīgi izmantos tiesības neattiecināt minētos izslēgšanas nosacījumus uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī pretendenta patieso labuma guvēju.
6. A. Liepiņa-Jākobsone ziņo, ka, pārbaudot ziņas atbilstoši Publisko iepirkumu likuma 9. panta devītās daļas noteikumiem, nav konstatēts, ka uz SIA “DEPO DIY” būtu attiecināmi Publisko iepirkumu likuma 42.panta otrās daļas 1., 2., 3., 4. un 11. punktā noteiktie izslēgšanas nosacījumi.
7. A. Liepiņa-Jākobsone ziņo, ka, pārbaudot ziņas atbilstoši Starptautisko un Latvijas Republikas nacionālo sankciju likuma 11.¹ 1.daļas noteikumiem, nav konstatēts, ka SIA “DEPO DIY” ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8. Komisija lemj par līguma slēgšanas tiesību piešķiršanu.
KOMISIJA VIENBALSĪGI NOLEMJ:
1. Piešķirt līguma slēgšanas tiesības iepirkumā SIA “DEPO DIY” par kopējo līgumcenu –  41 999.00 euro bez PVN (atbilstoši nolikuma 5.4. punktā noteiktajam), jo tās piedāvājums atzīts par atbilstošu nolikumā noteiktajām prasībām, kā arī atzīstams par saimnieciski visizdevīgāko piedāvājumu.
2. Uzdot A. Liepiņai - Jākobsonei informēt pretendentu par iepirkuma rezultātiem un publicēt informāciju EIS.
Sēdi slēdz plkst. 10.15.
Pielikumā: 
1. Informatīvā vēstule par iepirkuma rezultātiem.

